als_Latn dik_Latn sag_Latn
Botapress, 16 mars
Kryetari i komunës së Mitrovicës, Agim Bahtiri është sulmuar sot në zyrën e tij rreth orës 16:00. Sulmin e ka konfirmuar edhe zëdhënësi i Policisë për rajonin e Mitrovicës Avni Zahiti. Ai tha se një qytetar në orët e pasdites e ka sulmuar fizkisht kryetarin Bahtiri në zyrën e tij të punës. Pa dhënë shumë detaje tjera Zahiti tha se identiteti i të dyshuarit është i njohur për Policinë dhe policia është në kërkim të tij për ta arrestuar. Ende nuk dihen motivet e këtij sulmi e as natyra e lëndimeve të kryetarit Bahtiri.
Zyrtarë të komunës, ndërkaq i kanë konfirmuar ‘Botapress” se kryetari është sulmuar nga një preson nga mbrapa, derisa kryetari ishte duke zbritur shkallëve. “Nuk dihet arsyet pse ësht sulmuar, dhe me këtë çështje është duke u marrë policia. Kryeari është sulmuar derisa po zbriste shkallëve nga mbrapa”, kanë deklaruar zyrtarë të komunës për Botapress.
lmo_Latn als_Latn als_Latn